A múzeumépítés legkiválóbbjai tanácskoznak Budapesten
A Liget Budapest projekttel a középpontjában rangos nemzetközi múzeumépítési szakmai találkozót rendeznek Budapesten. Az International Museum Construction Congress (IMCC) több mint 100 szakembert lát vendégül világ 20 országából.
A vasárnap kezdõdött IMCC a világ legjelentõsebb múzeumépítési szakmai konferenciája, amelyet minden évben egy olyan nagyvárosban rendeznek meg, amelyben valamilyen jelentõs múzeumfejlesztés zajlik éppen. Tavaly Berlin adott otthont a találkozónak, ahol bemutatták a magyar Liget Budapest projektet is, és ahol egyhangú döntés született, hogy idén Budapest lesz a konferencia házigazdája - mondta el Baán László, a Liget Budapest projekt miniszteri biztosa.

A Liget Budapest jelenleg a nyugati világ legnagyobb kulturális tartalmú városfejlesztési projektje, amelynek megvalósításához sokat lehet tanulni a máshol zajló múzeumépítési beruházások tapasztalataiból, és tõlünk is egyre több tanulnivaló van.

A rendezvényen David Greenbaum, az IMCC vezetõ testületének elnöke az MTI-nek hangsúlyozta: a Liget-projekt egyedülálló kulturális fejlesztés, ami hatalmas elõrelépést és vonzerõt fog jelenteni Budapestnek a kulturális turizmus területén.

Sághi Attila, a Liget Budapest Projekt megvalósításáért felelõs Városliget Zrt. mûszaki vezérigazgató-helyettese kiemelte: Magyarországon eddig soha nem volt ennyire jelentõs nemzetközi múzeumépítési találkozó, amit most a Liget Budapest projekt megvalósítása vonzott Budapestre. A háromnapos eseményen a szektor legkiválóbb szakemberei, építészek, belsõ építészek, projektmenedzserek és olyan múzeumok vezetõi gyûltek össze, mint például a Van Gogh Museum, a British Museum, a Smithsonian Intézet vagy a manhattani Amerikai Természetrajzi Múzeum.

Az eseményen Patrick Gallagher, az IMCC vezetõ testületének tagja úgy fogalmazott: a Liget-projektnek köszönhetõen új, világszínvonalú mûvészeti és kulturális központ jön létre Budapesten.

A találkozón a szakemberek megtekintik a Liget-projekt már elkészült fejlesztéseit, köztük az átfogó rekonstrukción átesett Szépmûvészeti Múzeum tereit, ellátogatnak a Magyar Zene Háza építkezésére, valamint Európa legmodernebb múzeumi háttérintézményébe, az Országos Múzeumi Restaurálási és Raktározási Központba is.
Baán László konferencia David Greenbaum Liget Budapest Projekt Szépmûvészeti Múzeum IMCC Sághi Attila Patrick Gallagher Magyar Zene Háza